
MAGYAR-OROSZ  KÖZMONDÁSOK 

LEHOCZKY  TIVADARTÓL. 

(Bemutattattak  1876  márczins  '29-dikén.) 

Nincs  közmondás  igazság  nélkül. 

Úgy  tartják,  hogy  a stil  az  ember  s a nyelv  lát- 
ható alakja  a nép  szellemének  • s igy  ha  már  a szótár 
önmagában  becses,  annál  értékesebbé  válik  ismerete  a 
módnak,  melyben  a szavakat  felhasználva,  gondolatait  s 
érzelmeit  a nép  kifejezni  szokta.  A köz  nép  érzületének 
mesterkéletlen  nyilvánulásai  leginkább  a dalokban  s köz- 
mondásokban rejlenek : amazokat  az  érzés,  a szív  és  lé- 
lek gerjedelmei,  a pillanatnyi  fellobbanások,  ezeket  el- 
lenben a tapasztalás  szüli,  minden  közmondásnak  alapja 
az  igazság  lévén. 

Én  a beregmegyei  oroszok  népdalaiból  még  1864 
évben  gyüjtvén  s lefordítván  egy  kötetet  (kiadta  Erdélyi 
János),  közélet-1:  ’ 'dá°::ikat  kezdém  gyűjteni, 
mely  működésemben  leginkább  Szilvái  Iván  g.  k.  lelkész 
volt  segítségemre.  így  csakhamar  egy  hétszáznál  több 
közmondást  tartalmazó  füzet  keletkezett,  melyet  a vidék- 
beli orosz  nép  nyelvéről  igyekeztem  magyarra  lefor- 
dítani. 

Igaz,  hogy  valamint  a népdalok  sajátságos  nyel- 

vezetének  hű  fordítása  sok  nehézséggel  jár,  épen  oly 
nehéz  a népies  közmondások  idegen  nyelvre  való  átülte- 
tése is,  annál  inkább,  mert  az  orosz  eredeti  közmondá- 
sok, melyek  legnagyobb  része,  kétségtelen,  igen  régi  s 
szóhagyományilag  nemzedékről  nemzedékre  átszármazott, 
nem  csak  sajátlagos  kifejezésekkel,  de  többnyire  rímek- 
kel is  bírnak,  melyeket  ily  alakban  értelemzavarás  nél- 
kül lefordítani  lehetetlen. 

Az  orosz  közmondásaiban  sokszor  nem  csak  naiv, 
hanem  nyers  is;  alapjául  a természetet  s környezetét 
vette,  azért  gyakran  fordul  elő  mondataiban  az  isten, 
ördög,  vén  baba,  ökör,  disznó,  juh,  eb,  madár,  erdő,  lomb, 
falevél,  víz,  vihar,  szél,  nap,  gazdagság,  szegénység, 
boldogság,  boszű,  sat.  Mind  ezeket  gyakran  oly  röviden 
alkalmazza,  hogy  értelmét  s irányzatát  csupán  gyakor- 
lottságból lehet  megtudni.  így  például,  midőn  csalárd 
jóakaróra  czéloz,  ezt  mondja:  »Lipa  liszt, « mi  szó  sze- 
rint annyit  jelent  mint  »Hárs  a levélj  a rövid  kifeje- 
zést igazolják  még  ezek  is:  »Iz  topora , toporiscse« 
(Veszett  fejszének  a nyele),  Kuku  v ruku  (Addsza  ke- 
zembe), Kto  hódén , ne  holoden  (A  ki  dolgozik,  nem  éhe- 
zik), Sztároszt ij  ne  rádoszty  (Az  öregség  nem  öröm), 
Kte  szkupyi , ne  hlupyi  (A  fösvény  nem  bolond)  stb.  S 
valóban  a rímes  mondatok  nem  csak  könnyebben  meg- 
tanulhatók, hanem  hangzatuknál  fogva  vonzóbbak  is,  s 
igy  nem  csoda,  ha  a nép  emlékéből  ki  nem  vesznek. 

A régi  közmondásokban  gyakran  a vallásosság  is 
rejlik.  így  e mondat:  Bez  bohci , ni  do  poroha  (Isten 
nélkül,  a küszöbig  se)  kétségtelenül  igen  régi;  ugyanoly 
alkatú  s rímes  ez  is : » Vidít  boh  z néha,  sto  koma 

treba«  (Látja  isten  a mennyből  a szükséget),  vagy  ez; 
» Robi  neheze,  i Boh  pomozse«  (Dolgozzál  s megsegít 
az  isten)  stb. 

Néha  az  orosz  eszejárása  igen  sajátságos,  igy  mi- 
dőn e mondatával:  »Zsycl  csortoiv  szveredel«  a 

zsidót,  mint  legnagyobb  ellenségét,  ördög  fúrójának  ne- 
vezi ; a németet  az  ebhez,  s a zsidót  sertéshez  szokta  ő 
hasonlítani ; majd  a papot  arany  hévének  tartja,  mond- 
ván : »Pop,  zolotyj  sznop,«  s a püspökét  bölcs  és  ke- 
gyes embernek  képzelvén,  úgy  vélekedik,  hogy  három 
nyelvvel  bir:  »U  vladyki  trijazyki.« 

Ismét  azt  mondja,  hogy  a munka  nagyobb  haszon- 
nal jár  mint  az  ábrándozás  és  varázslás,  ezt  igy  fejez- 
vén ki;  » U vorozshi  cJilyibatrojhiz  (Varázslónak  kevés 
a kenyere). 

Ha  valami  nyomtalanul  történik,  arra  azt  mondja, 
hogy  »8ziuiszt  popod  liszt ,«  azaz:  Levél  alatt  a 
nyoma,  sat. 

Különben  igen  sok  orosz  közmondás  közös  a ma- 
gyarral, legalább  az  alapra  és  irányra  nézve,  s igy  való- 
ban nehezen  elhatározható  az,  hogy  melyik  az  eredeti, 
melyik  vette  át  a másiktól.  Például  ezek:  »Kolko  szil , 
tolyko  vir,«  a magyarban:  A hány  ház,  annyi 
szokás;  »Ne  porodavaj  kosku  v misku:«  Macs- 
kát zsákban  árulni;  »Kto  rano  vsztdje , tomu  Boh 
ddje:«  A ki  korán  kel,  aranyat  lel;  »Tichd  voda  be - 
rehi  lomit:«  Lassú  viz  partot  ront,  sat. 

Gyakran  meg  a történetből  meritá  közmondását, 
így  a többi  közt  jellemző  az,  mely  egykori  kedvelt  föl- 
des urára,  II  Rákóczy  Ferenczre  vonatkozik,  mondván  : 

>Bnde  jak  Rákőczy  prijde:«  »Majd  ha  Rákóczy  el- 
jön, « mi  alatt  a sohanapját  véli  kifejezni ; » Ne  bőgj , 
mint  a Rákóczy  nóta*  sem  ritka  közmondása:  »A  kié 
a birodalom,  azé  a hatalom, « sat. 

Sokszor  meg*  naiv,  igy : » Nyányko  propiv  mick, 
a na  szynka  hrick * (Az  atya  itta  el  a zsákot  s a fiára 
fogja), vagy:  Ovecski  bojiisza  á voly  krade  (A  juhocs- 
kától  fél  s ökröt  lop),  vagy : Ne  adj  isten  (Ivánból)  pa- 
rasztból urat,  stb. 

Helyenkint  mellőztem  a szó  szerinti  kifejezést  s a 
helyett  a rá  illő  s gyakorlatban  levő  magyar  közmon- 
dást alkalmaztam,  minthogy  alapjában  csakugyan  mind 
kettő  egy  gondolat  felé  törekszik. 

E rövid  bevezetés  után  íme  nyújtom  a közmon- 
datok sorozatát,  a netalán  előfordulható  hiányokért  szi- 
ves bocsánatot  kérve  : 

Isten  nélkül  a küszöbig  se. 

Kinek  isten  a barátja,  annak  a szentéi  is. 

Minden  istené,  csak  a bűn  á mienk. 

Ha  isten  nem  segit,  ne  fohászkodjál  a szentekhez. 

Az  istennel  nem  lehet  szerződésre  lépni. 

Én  sem  dobom  istenbe  fejszémet. 

Nem  kell  istenhez  bottal  közeledni. 

Régi  gazda  az  isten,  nem  fogy  ki  adománya. 

Ki  magán  segit,  isten  is  megsegíti. 

Látja  isten  a magasból  a szükséget. 

Ha  szájat  adott  az  isten,  ad  hozzá  falatot  is. 

Isten  megáztatott,  ő meg  is  szárit. 

Ember  tervez,  isten  végez. 

A zsidó  az  ördög  fúrója. 

Ha  szénád  rendben,  könnyen  megfeledkezel  az  istenről- 

Bajban  istenhez,  baj  után  istentől. 

Ádám  ette  meg  az  almát  s a mi  fogaink  váslanak  tőle. 
Én  iszom  s te  vagy  részeg. 

Könnyű  böjtben  elbánni  a vendéggel. 

Hosszú  a nap  mintha  megakadna. 

Isten  ajándéka  után  nem  jó  menni  ördögi  lábbal. 
Miatyánk  nélkül  nincs  kenyér. 

Szolgák  által  az  úrhoz,  urak  által  a királyhoz,  szen- 
tek által  az  islerhez. 

Az  ég  magasan,  a király  távol  van. 

A bagoly  is  madár. 

Adj  uram  kenyeret,  de  mindjárt. 

Bocsáss  meg  uram  isten,  s én  meghódolok ! 

A német  kutya,  a zsidó  disznó. 

A tölgyfáról  leeső  magyar  a markába  köp. 

Pihenjünk,  nem  hajt  a tatár. 

Úszik  mint  a pólyák  a kölesben. 

A harang  hí  a templomba,  de  maga  nem  megy  bele. 
Mutatja  az  utat  s ő a sárban  kullog. 

Jó  az  ima,  de  jobb  a kenyér. 

Ajtatos  mint  a kolduló  zsidó. 

Istenre  néz  s ördögöt  lát. 

Az  istent  lábánál  s az  ördögöt  szarvánál  tartja. 

Mikor  a barát  tánczol,  nem  sír  akkor  az  ördög. 

Az  ördögnek  is  kell  gyertyát  gyújtani. 

Fél  mint  az  ördög  a tömjéntől. 

Kérdé  az  ördög  a vén  babától,  mit  beszélnek  az  embe- 
rek az  istenről?  Dicsérik  s magasztalják.  Hát  rólam?  Té- 
ged nagyon  megszólnak. 

A pokolban  mindig  meleg,  s igy  ha  paradicsomba  vá- 
gyói, gondolj  a tüzelő  fára. 

Mig  a nap  feljön,  a harmat  kimarja  a szemet. 

Mikor  a disznót  pörkölik,  nem  gondol  malaczaira. 

A barát  boszuja  sirig  tart. 

A püspöknek  három  nyelve  van. 

A pap  arany  kéve. 


MAGYAR  OROSZ  KÖZMONDÁSOK. 


109 


A pap  az  oltárról,  az  iró  a kalamárisból  él. 

Nincs  bolondabb  a papnál : ő akkor  is  énekel,  midőn 
a nép  sír. 

Képzelgőnek  sovány  a kenyere. 

Roszabb  a kitanult  ördög  mint  a természetes. 

Ne  adj  isten  Ivánból  urat. 

A parasztból  lett  úrtól  ments  meg  isten.* 

Az  orosz  sütve  jó.  • ,ii  -. 

A vén  baba  hét  mérföldön  túl  a pokoltól  terem. 

Az  öreg  nem  istentől  van. 

Az  orosz,  hidak,  pápista  böjtök  s lutheránus  vallás : 
mind  haszontalanság. 

Nincs  oly  létra,  mely  az  égig  érjen. 

A méh  az  isten  madárkája. 

A kő  gyökér  nélkül  nő. 

Nagyböjtben  ne  járj  vendégségbe. 

A macskának  nincs  mindig  vajas  hete. 

Az  eb  ugat,  a szél  viszi. 

Ebugatás  nem  ballik  az  égbe. 

Olyat  kell  keresztelni,  minőt  az  isten  adott. 

Egyél  a mid  van. 

Kaszálnak  mint  a lengyelek  a munkácsi  piaczon. 
Viszik  mint  a lucskaiak  a rákot. 

Majd  ha  Rákóczy  jön  a munkácsi  várba. 

Majd  ha  fagy. 

Abban  nem  segit  neked  a szent  uram  se. 

A kigyó  azzal  vendégel  a mije  van. 

Ebuton  jött,  ebnyálon  ment. 

Ebül  gyűlt  szerzedék  ebül  fog  elveszni, 
ügy  ugrálj,  kis  ember,  mint  az  ur  kivánja. 

Tűrj,  gyenge,  ha  a nagy  kivánja. 

Szapora  mint  a Kossuth-bankó. 

Eb  az  eb  testvére,  örülnek  egymásnak. 

Varjú  a varjúnak  szemét  ki  nem  vájja. 

Oda  ment  hol  a veres  rákok  zöld  füvön  gyepeinek. 

Leszállt  a banya,  könnyebb  lett  a küllőnek. 

Illa : berek,  nádak,  erek. 

Levél  alatt  a nyoma. 

Ütheted  a nyomát. 

A jó  gyermek  korona,  a rósz : halál. 

Őszszel  a veréb  is  legény. 

Hideg  mint  a mostoha  szive. 

A mostoha  anya  szive  : téli  nap. 

Ömlik  a baj  mintha  zsákból  öntenék. 

Az  orosz  feje  kemény,  kővel  sem  ütöd  be. 

A meztelen  nem  tart  a rablástól. 

Nem  fél  a koldus  a fosztástól. 

Száz  tél  fel  nem  ér  egy  nyárral. 

Tartsd  nyelved  fogaid  megett. 

Ne  szólj  szám,  nem  fáj  fejem. 

Ne  ágaskodjál  a magason  s ne  görbülj  a métységben. 
Van  feleségem,  van  gyermekem,  de  nincs  kenyerem. 
Mindenütt  jó,  csak  nálunk  nem. 

Mindenütt  jó,  de  legjobb  otthon. 

A hány  falu,  annyi  vallás. 

A hány  ház,  annjd  szokás. 

Az  ördögöt  elűzheted  kereszttel,  de  a zsidót  nem  haj- 
lítod meg  imádkozással  sem. 

A bűn  nyomában  jár  a büntetés.. 

A bűnt  a büntetés  lassan  követi,  de  idején  eléri. 
Kutyából  nem  lesz  szalonna. 

A zsidó  nem  vet,  nem  arat : csalásból  él. 

Egy  zsidó  nélkül  meglesz  a vásár. 

Egy  fecske  nem  csinál  nyarat. 

A nagy  fa  lassan  nő. 

Ne  kivánj  derelyét,  ha  nem  telik. 

A mi  szabad  az  úrnak,  nem  szabad  a pórnak. 

A tojás  ne  tanitsa  a tyúkot. 

A jóllakott  az  éhesnek  nem  barátja. 

Ki  korpa  közé  keveredik,  megeszik  a disznók. 

Az  ökör  feledi,  hogy  borjú  volt. 

A komát  mindig  szívesen  kell  látni. 

Mindegy:  akár  a fejjel  a kőhöz,  akár  követ  a fejhez. 

A kecske  nem  megy  örömest  a vásárra. 

Kínozza,  rázza  mint  az  ördög  az  elkárhozott  lelket. 
Ajándék  lónak  ne  nézd  a fogát. 

A béka  levágott  fejét  a király  sem  teheti  helyre. 

A vér  nem  válik  vízzé. 

Az  asszony  verve  jó.  (Ütni  kell,  hogy  ne  romolj  ék,  vagy 
hogy  javuljon.) 

Nem  jó  a madárnak  arany  kalitkában  sem. 

A szekér  arra  megy  a merre  húzzák. 

A tehetetlen  ne  próbálkozzék. 

A gazdagokkal  ne  perlekedjél  s az  erősekkel  ne  bir- 
kózzál. 

Ne  fújj  a szél  ellenében. 

A malom  lisztet,  a nyelv  bajt  őröl. 

Istennek  imádkozik  és  ördögnek  hisz. 

A gazdag  olyan  mint  a czímeres  ökör. 

A mi  az  uraknak  árt,  nekünk  használ. 

Nem  bolond  gondolat  urnák  lenni. 

Ha  mind  ur  lesz,  ki  fog  sertést  őrizni. 

Az  ur  csizmában  jár  s meztelen  nyomot  hagy  maga 

után. 

Nem  őriztünk  együtt  disznót. 

Nem  jó  a nyakat  igába  hajtani.  (Idegen  kenyérre  sze- 
gődni.) 

Két  urnák  nem  jó  szolgálni. 

Nehéz  két  széken  egyszerre  ülni. 

Feleségednek  ne  valld  meg  az  igazat. 

Ne  végy  idegen  gyermeket  örökbe. 

Nyelvedet  az  úréhoz  ne  mérd : mert  ha  hosszú,  levág- 
ják, ha  rövid,  megnyuj tják. 

Jaj  annak  az  udvarnak,  hol  a tehén  parancsol  az 
ökörnek. 

Jobb  ma  a veréb  mint  holnap  a galamb. 

Ki  más  nejét-  szereti,  gyermekeit  károsítja. 

« Sok  bába  közt  a gyermek  fő  nélkül  születik. 

Jobb  egy  lat  szerencse  mint  egy  font  ész. 

Az  orosz  sima  mint  a dob  s okos  mint  az  ördög, 

A teli  asztagnál  okos  a tyuk. 

Minden  van,  csak  madártej  hibázik. 

A jóllakott,  okos  is. 

A hol  sűrű,  ott  nem  puszta. 

Üres  kamarának  bolond  a gazdasszonya. 

A bodros  kutyának  melege,  a gazdagnak  jó  dolga  van. 
A pénznek  nincs  böjtje. 

Homályos  annak  a feje,  kinek  puszta  az  udvara. 

A gazdagnak  a gomba  is  tojik. 

Könnyű  a gazdagnak  lopni  s az  öregnek  hazudni. 

Kár  a tengerbe  vizet  önteni. 

Több  ember  hal  meg  a kenyértől  mint  az  éhségtől. 

Hol  semmi  sincs,  onnan  az  isten  sem  vesz. 

Milyen  a birodalmad,  olyan  a hatalmad. 

A vak  tyuk  is  talál  néha  szemecskére. 

A czérna  ott  szakad,  a hol  legvékonyabb. 

A szegényt  az  ág  is  húzza. 

Kié  a kár,  azé  a bűn. 

A szerencse  nyomában  a jóllét  jár. 

Iszik  mint  a szi várván}'. 

A milyennek  akarsz,  olyan  leszek. 

A vénség  korholja  a fiatalságot. 

Az  igazság  szúrja  a szemet. 

Kéz  kezet  mos,  s mind  kettő  tiszta. 

Merre  a tű,  arra  a czérna. 

Öltöztesd  fel  a tőkét,  adj  neki  nevet  s ember  lesz  belőle. 
A semmihez  só  sem  kell. 

A hova  a vén  ördög  nem  megy,  oda  vén  asszonyt  küld. 
Baj  a bajt  kergeti. 

Az  árvának  két  szája  van : egygyel  eszik,  a másikkal 
hazudik. 

Bocsásd  ebed  az  asztal  alá  s az  asztalra  mászik. 
Ajándék  ajándékot  kiván.  Ingyen  semmi. 

A rest  kétszer  jár,  a fösvény  kétszer  fizet. 

A sok  koma  közt  könnyen  elfogy  a kenyér. 

A tolvajon  ég  a kalap. 

Ne  kérj  a koldustól  botot. 

Ha  csavarod,  elcsavarod. 

A fösvény  nem  bolond. 

A jó  borjú  két  tehenet  is  kiszop. 

Nem  volt  a vén  babának  dolga,  malaczot  vett  magá- 
nak. (Bajt  keresni.) 

A kemenczéről  fejre  esni. 

A kakas  is  király  a maga  szemetjén. 

Rájön  a fagy  a kutyára. 

A kasza  kőre  talál. 

Az  uj  seprű  jobban  seper. 

Akár  iszik,  akár  nem,  mindig  részeg. 

A gazdagot  asztalhoz  ültetik,  a szegényt  a suton  sem  tűrik 
A gazdagnak  temetése  népes,  a szegénytől  sajnálják 
az  utat. 

Jobb  fa  tálból  jóllakni,  mint  díszesből  koplalni. 

Úri  pompa,  koldus  konyha, 

Szegény  az  ördög,  mert  nincs  lelke. 

Jó  mint  az  isten  Ölében. 

A fél  világ  vigad,  a másik  meg  sír. 

A szerencse  elveszi  az  észt,  de  a szerencsétlenség  visz- 
szaadja. 

A szerencsének  szarva,  a bajnak  lába  van. 

A sors  a szerencse  és  "Szerencsétlenség  gyermeke. 

A baj  ritkán  jár  egyedül*). 

A baj  nem  a fákra,  hanem  emberekre  a küszködik. 

*)  Az  orosz  a baj  és  szerencsetlenség  kifejezésére  e szót  »ná - 
■pászly«  szokta  használni,  mit  a magyarban  hiven  visszaadni  nem  lehet. 

Az  éhesnek  a szájából  is  kihull  a falat. 

Tűztől  futni,  vizbe  ugrani. 

Későn  jött,  már  megmosták  a tálat ; jött  reggel,  akkor 
sem  adtak. 

A mivel  ment,  azzal  jött. 

Elveszett  mint  a só  a forró  vizben. 

Nincs  már  az  a tyukocska,  mely.aranj  tojáskákat  tojt. 
Eltűnt  mint  a kő  a vizben. 

Hajdan  jó  volt,  de  régen  volt,  tán  csak  halálunk  után 
lesznek  ismét  jó  idők. 

Oly  puszta  a falu,  hogy  meztelen  futhatni  benne. 

Se  híre  se  hamva. 

Űzheted  a szelet  a mezőn. 

A baj  gyorsan  érkezik  s lassan  távozik. 

Oly  jó  dolga  van  mint  a meztelennek  a tövisek  közt. 

A mennyországba  vágyót  oda  bűnei  nem  bocsátják. 
Nem  lehet  az  egész  világnak  betömni  a száját. 

A mi  kedves,  ha  rothad  is,  édes. 

Kevély  mint  a pap  a torban. 

Vásárra  bolondúl  mégy  s okosan  térsz  meg. 

Nem  lehet  vizet  rostában  hordani. 

A kővel  dobót  hajítsd  meg  kenyérrel. 

A ki  másnak  vermet  ás,  maga  esik  belé. 

Farkast  emlegetnek  s a közelben  kullog. 

Nincsen  falu  szemet  nélkül. 

Nem  oly  fekete  az  ördög  a milyennek  festik. 

Hol  két  zsidó  és  két  arszlán  (pripánkj)  alkuszik,  oda 
ötödiknek  szegődik  az  ördög. 

Nem  mind  arany,  a mi  fénylik. 

Minden  ur  jó  lenne,  ha  nem  volna  megtalpalva  far- 
kassal és  megbélelve  kutyával. 

Köztünk  hegyek,  vizek,  mérföldek  és  törvények  vannak. 
Ne  árulj  macskát  zsákban. 

A világ  nem  uj,  ócskából  van  átalakítva. 

Ne  taníts  roszra  senkit,  magától  is  rá  jön. 

Ne  melengess  kígyót  kebledben,  mert  megmar. 

A.  kutya  se  vonít  utána. 

Ördög  helyett,  a kakas  szavára,  megszületett  a zsidó. 
A zsidó  kereszteletlen  német. 

A német  keresztelt  zsidó. 

A zsidó  akkor  is  gonosz,  ha  imádkozik. 

Forgatod  a világot  mint  eb  a farkát. 

Szavai  éüesek,  tettei  mérgesek. 

A ki  mint  megveti  ágyát,  úgy  alszik. 

A ki  bírja,  marja. 

Segítsd  isten  a mienket. 

Leskelődik  mint  az  ördög  a kolostor  körűi. 

Lassú  viz  partot  ront. 

Nem  mind  alszik  a ki  hort.yog. 

Fél  a juhocskától  és  ökröt  lop. 

Nyelvén  méz,  nyelv  alatt  jég. 

Az  atya  bűneiért  a fiát  okozza. 

Az  atya  itta  el  a zsákot  s a fiát  korholja. 

Zavaros  vízben  könnyű  halászni. 

Mást  szabad  megszólni,  csak  engem  nem. 

Az  ördög  a hol  kárt  nem  tehet,  boszuságot  okoz. 

Jár  mint  az  öreg  a pokolban. 

Ha  fazekak  verekszenek,  a fazekas  nevet. 

Fut  mintha  az  akasztófáról  szakadt  volna  le. 

Szégyenli  magát  mint  a ló,  ha  a szekeret  felforditja. 

Ha  a férfiak  nem  kérnék  a nőket,  ők  kérnék  a férfiakat. 
Néha  derült  időben  is  lecsap  a mennykő. 

A ház  nem  templom,  az  ember  nem  angyal. 

A nyomorúságban  kevés  a rokon  és  barát. 

Szükség  törvényt  ront. 

A zsidó  maga  ver,  maga  jajgat. 

Nincs  oly  hosszú  ünnep,  hogy  vége  ne  lenne. 

Görbe  fát  görbe  ékkel  szoktak  hasítani. 

Addig  üsd  a vasat,  míg  meleg. 

Addig  hántsd  a hársfát,  míg  hámlik, 

A telt  kalász  hajlik,  az  üres  ágaskodik. 

Az  üres  hordó  jobban  kong. 

A kit  a kigyó  megmart,  az  a gilisztától  is  fél. 

A bagoly  ha  ég  felé  repül  is,  még  sem  lesz  keselyűvé. 
A jót  a kocsma  sem  rontja  meg  s a roszat  a templom 
sem  javitja  meg. 

Jobb  a szalma  egyesség  mint  az  arany  per. 

A tüzet  nem  lehet  tűzzel  oltani,  vizet  kell  keresni. 
Néha  a szentek  is  czivódnak. 

Mit  ér  a harag  erő  nélkül. 

A temető  papot  is  eltemetik  egykor. 

Sir,  kesereg,  könye  felfelé  pereg. 

Ha  tehetné,  egy  kanál  vízben  megfojtaná. 

Kés  nélkül  vág. 

Tűz  nélkül  éget. 

Kis  szikrából  nagy  tűz  szokott  lenni. 

Dűlt  fán  a kecskék  is  ugrálnak. 

Nagy  felhőnek  kicsiny  az  esője. 

Hegyek  egeret  szülnek. 

A bő  pálinka  czivódást  szül. 

Rátalált  az  özvegy  férfi  az  özvegy  nőre. 

Megtalálta  zsák  a foltját. 

Nem  lehet  két  gazdasszonynak  egy  tűzhelynél  főzni. 
Nehéz  a nyugalom  tűz  és  viz  közt. 

Két  testvér  czivódásába  ne  vegyüljön  a harmadik. 

Ajtó  közé  ne  dugd  az  ujjad. 

Nem  való  sem  az  istennek  gyertyául,  sem  az  Ördögnek 
szénvonóúl. 

A bukottat  nem  ütik. 

Becsületért  vész  a fej. 

Kit  az  isten  éltet,  azt  az  ördög  el  nem  viszi. 

A ki  született,  annak  meg  is  kell  halni. 

Ügy  lesz  a hogy  az  isten  adja. 

Egy  évben  csak  egyszer  van  hús  vét. 

Az  öregség  nem  öröm. 

Nem  ok  nélkül  tartja  a czigány  a fogót. 

Esküclözik  háncsra  szíjra. 

Kéreg  az  arcza,  forgács  a szeme.  (Arczátlan.) 

Hárs  a levél.  (Csalfa  jóakaró.) 

Kár  a falra  borsót  hányni. 

Kinek  a pap,  kinek  a papné. 

Az  okos  ígérete  a bolond  Öröme. 

A ki  utoljára  nevet,  legjobban  nevet. 

Halál  után  nincs  bűnbánás. 

A nem  élő  lónak  híjába  nő  a selyem  fű. 

A politika  az  urak  gazsága. 

Veszett  fejszének  a nyele. 

Vizet  enni,  vizet  inni,  ördögnek  lehelni. 

A megmosdott  zsidónak  is  ebbűze  van. 

Szerecsent  mosdatni. 

Az  isten  nem  ver  bottal. 

Könnyű  tüzet  rakni  kész  tűzhelyen. 

Addig  nyújtózkodjál,  meddig  takaród  ér. 

Féld  az  istent,  tégy  jót  és  ne  tarts  senkitől. 

Gazdag  faluban  gazdag  a koldus  is. 

Mindig  tekints  a hátsó  kerekekre. 

A ki  fél,  nagy  szemeket  mereszt. 

Ha  a farkas  kun  vonit,  a suton  is  félnek. 

Fél  mint  az  ördög  a szentelt  víztől. 

A jót  sokáig  nem  feledik,  a roszat  még  tovább. 

A jó  messze  elhullik,  a rósz  még  tovább. 

Nem  a jászoly  megy  az  ökör  után,  hanem  az  ökör  a 
jászoly  után. 

Néma  gyermeknek  anyja  sem  hallja  szavát. 

Isten  szereti  a háromságot. 

Kicsiny  kolostor,  kicsiny  kenyér. 

Éhestől  ne  kérj  kenyeret. 

Az  isten  sem  tehet  mindenkinek  kedvére. 

Jobb  az  ebnek  a légy  mint  az  ütleg. 

A fösvénytől  még  követ  sem  kapsz  fejed  befakasztására. 

A vakot  isten  vezérli. 

Ha  kérsz,  siket ; ha  adsz,  hall. 

Hijába  énekelsz  dalt  a siketnek. 

Megsajnálta  mint  farkas  a visitó  malaczot. 

Jó,  ha  alszik,  kenyeret  sem  kér. 

Jó  annak  adni,  kinek  nem  kell ; kinek  kell,  az  a lelke- 
det is  elveszi. 

Ne  légy  méz,  mert  megesznek  a legyek/ 

A komát  szeretem,  a kenyeret  sajnálom. 

Nem  a kutya  kedvéért  van  a kolbász. 

Addsza  — kezembe. 

Keserű  a torma,  de  eldobni  káros. 

Nesze  neked  árva,  a mi  nekem  nem  kell. 

Akkor  adnak  kenyeret,  mikor  kihullt  a fog. 

Ne  imádd  az  idegen  istent,  midőn  magadnak  is  van. 

Az  idegen  földön  mindig  szebb  a búza. 

A bagolynak  sérti  a nap  a szemét,  mások  jólléte  meg 
az  emberek  szivét. 

A ki  két  nyulat  kerget,  egyet  sem  fog  el. 

Mutasd  ujjadat  s elkérik  kezedet. 

Arcza  kegyes  s kezei  lenyúznák  a Krisztus  öltönyét. 
Nem  pap  az,  ki  nem  akar  püspök  lenni. 

Ki  napot  nem  látott,  annak  a sötétség  is  jó. 

Megnyilt  az  ég : most  kérj  mennyországot. 

Nem  a mienk  a rozs,  hadd  őrlődjék, 
ügy  legyen,  a hogy  a pap  mondja. 

A szabadnak  szabadság,  az  íidvöziiltnek  paradicsom. 
Milyen  a kedv,  olyan  az  ugrás. 

A szeretetet  erőtetni  nem  lehet. 

Bánkódik  utána  mint  az  eb  ötödik  lába  után. 

Mikor  a templom  ég,  az  emberek  kezeiket  melengetik. 
Élesíti  a fogát  mint  macska  a szalonnára. 

Búsúl  mint  a kutya  a bot  után. 

A ki  fuldoklik,  szalmához  is  kapkod. 

Nem  akarásnak  nyögés  a vége. 

Koma  akad,  csak  legyen  mihez. 

Felvirrad  még  valaha. 

A mi  ablakunkba  is  besüt  még  a nap. 

Ha  virágzik,  eper  is  lesz. 

Meddő  tehéntől  nehéz  fejni  tejet. 

Nincsen  rósz,  jó  nélkül. 

A ki  nagyot  nem  látott,  az  a kicsit  is  megbámúlja. 

A ki  ujat  nem  viselt,  az  ócskának  is  örül. 

Ha  nem  szeretsz,  ne  csókolj. 

Vágyakodik  mint  a halálos  beteg. 

Foly  rá  a nyála. 

Várja  mint  az  ur  istent. 

A mit  isten  összekapcsolt,  ember  ne  válaszsza  el. 

A vaknak  mindegy  nézni  akár  a tükörbe,  akár  a ko- 
romra. 

Fáradt  lónak  a farka  is  nehéz. 

Ki  mit  nem  ismer,  arra  nem  vágyik. 

Ki  mit  szeret,  arra  néz;  kinek  mi  fáj,  ott  a kéz. 

Tedd  azt  mit  a pap  mond ; ne  úgy  tégy  mint  ő tesz. 
Az  eb  ugat  a holdra  s a hold  rá  világit. 

Ebugatás  nem  hallik  az  égig. 

Az  eb  megugathatja  a püspököt  is. 

Nem  szent,  hogy  ne  vétkezzék,  s nem  ördög,  hogy  ne 
bűnhődjék. 

Azért  nem  őrült  a ház,  hogy  bolond  fütyöl  benne. 

Bár  örökké  élj,  bolondul  halsz  meg. 

Nem  mindig  jó,  a mi  Ízlik. 

A víz  főzve  is  csak  viz. 

Festett  lovon  nem  lehet  messze  futni. 

Dicsőség  az  égben,  nyomorék  a földbe. 

Ne  bőgj,  nem  a Bákóczy  nóta. 

Ha  az  ördög  farkassal  szánt,  nem  jó  kenyeret  esznek 
az  emberek. 

Egy  fecske  nem  csinál  tavaszt. 

Begyógyúl  a lakadalomig. 

Bősz  pénz  el  nem  vész. 

Uj  szitát  a szögön,  ócskát  a pad  alatt  tartanak. 

Nem  adatott  a disznónak,  hogy  ég  felé  nézzen. 

Jó  hogy  a disznónak  szarva  nincs. 

A mit  el  nem  érhetsz,  arra  ne  vágyj. 

Kedve  jött  a légynek  ingerkedni. 

Ne  tanitsd  a sast  repülni,  se  a halat  úszni. 

A hold  világit,  de  nem  melegít, 
írérj hez  menne  az  anya,  ha  kérnék. 

A lónak  négy  lába  van,  mégis  megbotlik. 

Az  ökörnek  nagy  szája  van,  még  sem  tud  beszélni. 
Közel  a könyököd,  még  sem  haraphatsz  belé. 

A mézes  ujjakat  sem  szokás  megmarni. 

Hej,  ha  akkor  lett  volna  az  az  eszem,  a mi  most  van 
A szépnek  a bolond  is  örül. 

Ad  az  isten  annak,  kinek  nem  kell. 

A hol  pocsolya,  ott  béka  is  van. 

Csak  a hold  világítson,  a csillagokat  nem  bánom, 

A hol  ember,  ott  pap  is  terem. 

Ha  isten  gyermeket  ad,  tehénkét  is  ad. 

Ütheted  bottal  a nyomát. 

Akkor  lássalak,  mikor  a hátamat. 

Majd  ha  a tenyeremen  szór  nő. 

Csak  egy  tarka  szarka  van  a világon? 

Nem  kérlek,  ne  kímélj. 

Csuda,  papot  a templomban  látni. 

Elég  egy  nap  az  égen. 

Siet  mintha  a halál  kergetné. 

Egy  csapással  nem  lehet  a fát  levágni. 

A sok  a disznónak  sem  kell. 

Ide  csontjaimat  még  a holló  sem  hozza  el. 

Kétszínű  mint  a bűvös  asszony  jóslata. 

Addig  várt,  mig  az  ördög  anyját  bevárta. 

Nem  szokás  a holtat  a sirból  visszahíni. 

Ha  nem  használ,  ne  ártson. 

Az  arcz  csak  az  orrával  együtt  jó. 

Többet  ér  a bölcs  ócsárlása  mint  a bolond  dicsérete. 
Ha  bölcscsel  beszélsz,  gyarapodol  észben,  ha  bolonddal, 
a magadét  is  elveszited. 

Okos  mintha  kanállal  ette  volna  a tudományt. 

Csak  a csillagot  nem  szedi  le. 

Több  esze  van  a sarkában  mint  másnak  az  agyában. 
Tudja,  hol  telelődnek  a rákok. 

A bolond  beszéd  egyik  fölön  be,  a másikon  kimegy. 

A jobb  kéz  ne  tudja  a bal  adományát. 

Duzzad  mint  a zsidó  kamatja. 

Az  öregség  maga  betegség. 

Senkinek  sem  adós,  csak  istennek  a leikével. 
Sompolyog  mint  a czigány  a vásárban. 

Sok  kemenczéből  evett  ő kenyeret. 

A macska  dorombol,  lakodalom  lesz. 

Csak  minket  éltessen  az  isten,  a harmadiknak  eb  az 

anyja. 

Az  eb  csak  akkor  tanul  meg  úszni,  ha  a föle  megtelik 

vízzel. 

A vén  verebet  nem  lehet  polyvával  tőrbe  csalni. 

A kit  a forró  viz  megégetett,  a hideget  is  fúja. 

A vén  ebnek  ne  mutass  botot. 

Forog  a nyelvén. 

A hol  nem  ugorhatsz  át,  mászsz  át. 

Éket  ékkel  ötnek  ki. 

Azért  van  csuka  a vizben,  hogy  a kárász  ne  szundi- 
káljon. 

Ha  adnak,  vedd ; ha  ütnek,  szaladj. 

A hogy  zenélnek,  úgy  tánczolj. 

Papok  közt  légy  pap,  kántorok  közt  kántor,  s farkasok 
közt  ordíts  mint  a farkas. 

Jó  időben  gondolj  roszra. 

Ne  dugd  ujjadat  az  eb  szájába,  mert  megharap. 

Ne  nyomulj  oda,  hova  nem  fér  a fejed. 

Csak  egyszer  van  egy  évben  nyár. 

A ki  húsz  éves  koráig  nem  eszes,  harminczig  nem  nős, 
negyvenig  nem  gazdag,  az  mindig  bolond  marad. 

Addig  hajlitsd  a fát,  mig  hajlik. 

Addig  éld  világod,  mig  engedi  korod. 

Arról  van  a szó  hogy : kemencze  van  a házban. 

Ha  többet  fogsz  tudni,  kevesebbet  fogsz  aludni. 

Egy  rühes  juhoeska  az  egész  nyájat  beszennyezi, 
ügy  bűzlik  a hordó  a hogy  megtölt:' 

A tanultnak  világ,  az  ostobának  homály. 

Azért  vasalják  a lovat,  hogy  ne  botoljék. 

Isten  enged  mindent  tudni,  de  nem  mindent  megtenni. 
Fejtől  büdösödik  a hal. 

Ha  A-nál  megver  a tanitó,  vigyázz  a B-nél. 

A bolond  Írását  az  okos  sem  tudja  megérteni. 

A tudákos  ember  roszabb  a tanulatlannál. 

Jobb  a példa  a tanításnál. 

A tanács  nem  csalatás. 

Sok  tanácskozásnak  ritkán  jó  a vége. 

Ne  kérj  a szomszédtól  kölcsön  észt. 

Ha  bolondra  hallgatsz,  magad  is  azzá  válsz. 

A kit  isten  meg  akar  büntetni,  elébb  eszét  veszi. 

Az  okossal  jobb  a pokolban  mint  bolonddal  paradi- 
csomban lenni. 

A mit  az  okos  szégyel,  azzal  a bolond  kérkedik. 

Bár  karót  faragj  a bolond  fején,  ő a magáét  vitatja. 

Te  a miatyánkról,  ő meg  a gonoszról. 

A bolond  ott  is  terem,  a hol  nem  vetik. 

A bolond  a szivét  a nyelvén  hordja,  az  okos  a nyelvét 
a szivében. 

Vak,  ki  a rostán  át  nem  lát. 

A hülyét  a templomban  is  ütik. 

A bolondot  az  isten  is  kerüli. 

Bolond  bolondon  ül  és  bolonddal  hajtat. 

Nincs  a fejben  király. 


MAGYAR  OROSZ  KÖZMONDÁSOK. 


123 


Bámúl  mint  borjú  az  uj  kapura. 

A halottnak  örök  nyugalmat,  az  élőnek  egészséget. 

A bolond  se  mászik  a tűzbe. 

Okosnak  senki  sem  született. 

Pap  nélkül  is  tudjuk,  hogy  vasárnap  ünnep. 

Ne  tátsd  a szád,  bele  repül  a szarka. 

Bolond  fővel  nincs  nyugalma  a lábnak. 

Az  igazságért  büntetnek,  a kárért  magasztalnak. 

Az  igazság  a gazságot  lenyomja. 

A szarka  a farkán  hordja  a hirt. 

Ujjából  nem  szopta. 

Hát  megett  rágalom,  szemben  magasztalás. 

Istennel  igazolja  s lelkét  ördögnek  eladja. 

Nem  lehet  a macskát  zsákban  eltitkolni. 

Hazugsággal  átmehetsz  a világon,  de  vissza  nem  térsz. 
Az  ugató  ebet  messze  hallani. 

Beszéde  igaz,  de  szaga  hazugság. 

Régen  volt,  mikor  az  anyóka  leányka  volt. 

Az  öreg  isten  korában  vala. 

Oly  igaz  mint  hogy  a fűzfán  körte  terem. 

Oly  való  mint  hogy  a bolha  köhécsel. 

Hallgassatok  zsidók,  hadd  hazudjék  a rabbi. 

Hallotta  a harangszót,  de  nem  tudja,  hol. 

Bocsásd  füleidet  emberek  közé  s nem  keveset  fogsz 
hallani. 

Ha  az  erdőn  fát  vágnak,  a forgácsok  a faluba  hullnak. 
A szó  verébként  repül  ki  s ökörként  tér  vissza. 
Körömnyi  igazságnak  könyöknyi  a toldása. 

Gomba,  tök,  sertés  és  hal  megkiván  egy  pohár  italt. 
Ne  vágd  a fát  magad  alatt. 

Ki  mint  vet  úgy  arat. 

Nagy  füstnek  kicsiny  az  árnyéka. 

Hol  kenyér  és  viz,  ott  nincs  éhség. 

Egyenes  mint  a szivárvány. 

Legjobb  mérni  saját  araszával 

Milyen  mértékkel  mérsz,  olyannal  mérnek  majd  neked. 
Ha  füleidnek  nem  fogadsz  szót,  megtanítanak  idegenek. 
Milyen  az  élet,  olyan  a halál. 

Milyen  a pásztor,  olyan  a csordája. 

Milyen  a pap,  olyan  a parochiája. 

Milyen  az  áldozár,  olyan  az  áldása. 

Milyen  a gyónás,  olyan  a feloldozás. 

Milyen  a köszöntés,  olyan  a fogadás. 

Milyen  az  adj  isten,  olyan  a fogadj  isten. 

Milyen  a szózat,  olyan  a viszhangja. 

Milyen  a fa,  olyan  az  éke. 

Milyen  az  atya,  olyan  a fia. 

Milyen  az  anya,  olyan  a lánya. 

Ki  dolgozik,  nem  éhezik. 

Sült  galambok  nem  repülnek. 

A hol  nem  ég,  nem  füstöl. 

Kicsiny  a varjú  s nagy  a szája. 

Fekete  a tehén  s fehér  a teje. 

Nem  mondja  a siró  gyermek,  hogy  miért  verték. 

Az  arany  kulcs  minden  ajtóba  beillik. 

Yétkes  a farkas,  hogy  megette  a kecskét,  de  a kecske 
is  vétkes,  hogy  minek  ment  az  erdőbe. 

Kit  gyűlölök,  megvetem,  lenézem  ; kit  szeretek,  szem- 

lélem. 

Oly  szűk  hogy  nincs  hova  egy  tüt  elejteni. 

Egy  fából  faragnak  keresztet  is,  lapátot  is. 

A méz  édes,  a színméz  még  inkább. 

Olyan  mint  a czigány  lova : ha  akarja  vemhes,  ha  akar- 
ja, nem  vemhes. 

Állj  meg,  bámulj,  köpj  és  távozz. 

Farkast  a juhok  közé  zárni. 

Köpj  a rákra,  ha  halat  látsz. 

Egyiktől  elfutni,  a másikat  nem  érni  el. 

Egyik  idő  a másiknak  ellensége. 

Nem  örökké  fogja  a korsó  hordani  a vizet. 

A kanál  ebéd  előtt  drága,  azután  leszáll  a becse. 
Mindegy  akár  állva,  akár  ülve  búsúlni. 

Egyik  tizenkilencz,  másik  egy  hiján  húsz. 

Ha  vak  vakot  vezet,  mindketten  a gödörbe  esnek. 
Repülj  a mennyit  akarsz,  majd  leszállsz  a földre. 

Ha  sietsz,  eléred  a bajt,  ha  lassan  mégy,  az  éréi,  sigy 
el  nem  kerülheted. 

A méh  nem  magának  gyűjt  m^et,  a juh  nem  magának 
hordja  a gyapját,  az  öreg  nem  magának  házasodik. 

A recsegő  fa  túléli  az  erőst. 

A ki  meg  nem  hal,  annak  használt  a gyógyszer. 

Isten  adománya : jó  órában  szólni  s a roszban  hallgatni. 
Fekete  földben  terem  a kenyér. 

Az  ősz  haj  nem  ment  meg  a bolondságtól. 

Az  olcsó  hús  levét  az  ebek  szörpölik. 

Ha  bolond  vesz  el  bolond  nőt,  meggyujtják  a háztetőt. 
Nem  tudott  mihez  fogni : elment  az  oláhok  közé  papolni 
Ne  fogd  a halat  a háló  elől. 

Gyere  kenyér,  megeszlek. 

A keresztelés,  a halotti  tor  s lakadalom  a pap  malma 
s a zsidó  vámja. 

A méh  kedves  virágjára  repül. 

Olyan  virág  akárhol  terem. 

Jó  lórul  nem  kár  leesni. 

A lány  olyan  mint  a fűzfa,  mindenhol  megterem. 

Az  első  feleség  istentől,  a második  embertől,  a harma- 
dik ördögtől  való. 

A nőknek  hosszú  a hajok,  rövid  az  eszök. 

Nem  hetedik  napon,  hanem  hetedik  évben  kell  a nőt 
dicsérni. 

Ha  gyermek  esik,  isten  párnát  tesz  alája;  de  ha  az 
öreg  esik,  boronára  esik. 

Ne  sirj  gyermek,  apád  kalácsot  hoz  s maga  eszi  meg. 
Az  alma  nem  esik  messze  a fájától. 

Az  egyetlen  fiú  gézengúz. 

Az  egyetlen  fiúból  vagy  kutya  vagy  eb  válik. 

Az  anya  nem  magának  neveli  a leányát. 

A mostoha  jósága  olyan  mint  a téli  nap. 

Rút  madár  az,  ki  fészkébe  csúnyit. 

A rokon  ha  nem  sir,  legalább  sírásra  hajlik. 

Minden  czigány  dicséri  a maga  gyermekét. 

Olyan  mint  a tormába  esett  féreg,  azt  hiszi,  kívüle 
nincs  világ. 

Az  enyémet  ne  üsd  előttem. 

A tyuk  álmodik  kölesről,  a leány  legényről. 

Minden  madár  ismeri  a saját  fészkét. 

A szomszédból  ne  végy  se  lovat,  se  feleséget,  mert 
könnyen  haza  téved. 

Meghalt  a gyermek,  vége  a komaságnak. 

A jó  barát  vize  édesebb  az  ellenség  mézénél. 

Bal  esetben  ismerd  barátodat. 

Uj  barát  végett  ne  hagyd  el  a régit. 

Ha  barátodtól  meg  akarsz  menekülni,  adj  neki  pénzt 
kölcsön. 

Minden  reggelre  következik  este. 

Örömeiden  ellenségeid  szomorkodnak. 

A mint  tanult  a tinó,  úgy  fog  huzni  ökör  korában. 
Bérjecském,  te  egyél  levest,  én  a húst,  hamarább  lesz 
meg;  feleségecském,  te  fuss  előre  munkára,  én  meg  bottal 
haj  tlak,  hamarább  lesz  meg. 

Ne  seperj  a más  háza  előtt,  nézd  elébb  a tiedet. 

Más  szekeréről  a sár  közepén  is  le  kell  szállni. 

Ha  más  szekerén  ülsz,  annak  dalát  énekeld. 

Azt  dicsérd,  kinek  szekerén  ülsz. 

Nem  a mi  dolgunk  Ítélni  az  urat : Ítélje  az  ördög. 
Magad  rendszabályát  ne  vidd  idegen  kolostorba. 

Az  idegenét  meglátod  az  erdő  alatt,  a tiedet  nem  az 
orrod  alatt. 

A hol  két  nő  és  egy  liba,  ott  egész  vásár  van. 

Kinek  gyermeke  nincs,  nem  tudja  mi  a baj. 

Saját  házad  nem  ellenség : a mikor  jösz,  akkor  fogad. 
Házadba  még  éjfélkor  sem  késő  jönni. 

Adja  isten,  hogy  az  ebnek  is  saját  háza  legyen. 

Idegen  szálláson  juhod  meg  nem  szaporodik. 

Más  kezével  ne  kapard  a szenet. 

Ne  végy  onnan,  hova  mit  sem  tevéi. 

Az  idegent  veszed  marokkal,  tiedet  az  Ördög  vékával. 
Jó  terpeszkedni  a máséban. 

Jobb  az  enyém  mint  a mienk. 

Szeressük  egymást  testvérként  és  számoljunk  zsi- 
dóként. 

A testvér  testvér,  a nász  nász,  de  a pénz  nem  rokon. 
Minden  kéz  maga  felé  hajlik. 

Csak  azt  végy  a mi  szükséges , a sok  kellnek  nem 
lesz  vége. 

Ha  nem  Jézusért,  egy  darab  kenyérért. 

Bárhogy  okoskodol,  a halált  el  nem  kerülöd. 

Hol  hal  nincs,  ott  a rák  is  hal ; hol  ember  nincs,  ott  a 
harangozó  is  ember. 

Szükség  törvényt  bont.  Az  éhség  kínoz,  az  Ínség  lop. 
Ha  az  ördög  elvitte  a gyermeket,  vigye  el  a bölcsőt  is. 
Az  élő  élővel,  a halott  halottal. 

Kotkodál  a tyuk,  tojást  tojt. 

A vég  véggel  soha  nem  találkozik. 

A pénz  nem  polyva. 

Hadd  álljon,  a mi  enni  nem  kér. 

Hogy  a farkas  is  jól  lakjék,  a bárány  is  ép  legyen. 

A hol  nincs,  onnan  mit  sem  veszesz. 

Édes  a fáradság  jutalma. 

Keserűen  keresed,  édesen  megeszed. 

Jobb  a te  egy  szemed  mint  a másé  kettő. 

Húzzad  ló,  eb  anyád  ! 

Áldott  a sok  kéz,  de  átkozott  a sok  száj. 

A gyermek  halála  kis  csorba,  de  a szülő  elnunyta 
nagy  hiány. 

Nincs  jobb  mesterség  mint  az  eke  és  csoroszlya. 

Az  ökörnek  polyva,  de  járjon  csendesen  ; a lónak  meg 
zab,  s űzheted  sebesen. 

Mit  a víz  elvisz,  másnak  viszi,  de  a tűzvész  mindent 
megemészt. 

A mi  könnyen  jön,  könnyen  megy. 

Mig  a festő  egy  istent  kifest,  száz  ördögöt  elfogyaszt. 
A vétel  megsüti  a kezet,  az  eladás  megmelegiti. 

A vásárban  két  bolond  van:  egyik  olcsón  adja,  a másik 
drágán  kínálja. 

A ki  árul,  dicsér,  a ki  vesz,  ócsárol. 

Az  adós  vígan  felveszi,  de  szomorúan  fizeti. 

A ki  mindenkinek  jó,  magának  rósz. 

Nehéz  a tolvajtól  lopni. 

A ki  nem  dolgozik,  ne  egyék. 

Az  alvás  a legnagyobb  tolvaj. 

A ki  éhesen  lefekszik,  czigányokkal  álmodik. 

A ki  jókor  kel,  annak  ad  az  isten. 

Ruha  tisztesség,  pénz  emberség. 

Az  embert  öltözéke  után  fogadják  s esze  után  kí- 
sérik ki. 

Hol  folytonos  a lakoma,  ott  az  éhség  nincsen  messze. 
A vendégségben  utolsó  kezdj  enni  és  első  hagyd  el. 

A vendég  első  nap  arany,  másod  nap  ezüst,  harmad  nap 
réz,  a gazda  rá  görbén  néz. 

Hívatlan  vendégnek  ajtó  megett  a helye. 

Hegy  hegygyei  össze  nem  jön,  de  ember  emberrel  igen. 
Csereg  a szarka,  vendéget  jelent. 

Nem  inni  s meghalni,  inni  s úgy  is  meghalni,  legjobb 
hát  inni  s meghalni. 

Nincs  sár  Ördög  nélkül  és  falu  korhely  nélkül. 

A hol  isznak,  ott  verekszenek. 

A mi  józannak  az  eszében,  az  a részegnek  a nyelvén. 

A ki  későn  jár,  magának  árt. 

Tud  a kománé  főzni,  de  nem  tud  tálalni. 

Ne  egyél  löltett  kalappal,  mert  bolond  lesz  feleséged- 
nek a férje. 

Ha  forró,  fújd,  orrod  alatt  a szél. 

Mese  mese  után  s a kenyér  fogy. 

Egyél,  Gergely,  savót,  anyád  a disznónak  szánta  s te 
épen  jövél. 

Bolondnak  a fa  garas  is  jó. 

Szívesen  lehajtanám  az  eget,  de  nem  akar  hajlani. 

Ha  túrót,  vajat  számítasz,  nem  eszel  derelyét. 

Sir  a hegedű  s nincsen  könye. 

Ha  a czigány  király  lenne : szalonnát  szalonnával  en- 
nék s arra  zsírt  innék. 

Ha  a ruthen  király  lenne : minden  zsidót  kivégezne. 

Ha  a magyar  király  lenne : pipázna,  bort  innék  s a 
német  istenét  szidná. 

Minek  a fej,  ha  nines  esze. 

A seb  begyógyul,  a sértés  soha. 

Mielőtt  kiejted  a szót,  rágd  meg. 

A táncz  nem  munka. 

Éhen,  szomjan  csak  a bolond  tánczol. 

Ne  darálj  mint  a száraz  malom. 

A cseberből  vederbe  önteni. 

Beszélj  vele  németül,  ha  tudsz. 

Minket  sem  költött  a szarka  fészekben. 

Az  üveg  ember  ne  hajítson  másba  követ. 

Ne  mindig  csak  istenhez,  eszedhez  is  folyamodjál. 
Eljött  a böjt : behúzta  az  eb  a farkát. 

A kegyes  isten  nem  alszik,  az  egyiktől  elveszi  a sze- 
rencsét s a másiknak  adja. 

A pap  tehenét  a farkas  is  ösmeri. 

Nagyra  van  Iván,  hogy  a tölgyfáról  leesett. 

Várja  mint  kánya  az  esőt. 

Jó  ur  volt : az  isten  elvette  s oda  adta  az  ördögnek. 

A jólléttől  göndörödnek  a fürtök,  a gondtól  kuszá- 
idnak. 

Egyre  megy  őrizni  akár  egy  zsák  rákot , akár  egy 
feleséget. 

Oda  repdes  a varjú,  honnan  döghust  érez. 

Az  izgága  embert  kerüld  három  mérföldnyiről. 

A farkas  megszánta  a lovat:  meghagyta  farkát  és 
serényét. 

A halott  méhtől  ne  várj  mézet. 

Jó  árura  akad  vevő. 

Kezdeni  az  egészségről  s végezni  az  örök  emlékezeten. 
Ha  csupa  keresztet  enne,  még  akkor  sem  hiszek  neki 
A tükör  azt  mutatja  a mit  maga  nem  lát. 

Nincs  roszabb  a szegény  zsidónál,  száraz  sertésnél  s 
részeg  asszonynál. 

Becsméreld  a papot,  csak  tedd  a mit  mond. 

Az  árvát  verik  és  sirni  nem  engedik. 

Az  ördögnek  volt  vele  adósa. 

Akár  jó  a méh,  akár  nem,  de  édes  a méze. 

A kik  ok  nélkül  veszekednek,  azoknak  az  ördög  átszán- 
totta a mesgyéjöket. 

Erőtetett  szemmel  nem  látsz  messze. 

A kopót  bottal  nyúl  után  hajtani. 

Isten  a magasban,  a czár  a távolban  van. 


